Το σπίτι της Άννας και του Γιώργου είναι ένα μαγικό, ένα φανταστικό σπίτι που νιώθεις ότι ταξιδεύει πάνω στη θάλασσα!
Από όπου κι αν κοιτάξεις,οποιαδήποτε στιγμή, αντικρίζεις διαφορετικά σημεία του πελάγους, σαν να βρίσκεσαι σε έναν πλωτό χώρο!
Απίστευτη θέα - Απίστευτη άνεση - Απίστευτη αύρα - Απίστευτη ομορφιά.
Δε θα μπορούσαμε να έχουμε κάνει καταλληλότερη επιλογή για χαλάρωση.
Μένοντας σπίτι τους για λίγες μέρες, κάθε πρωί, μα και όλη μέρα, δεν πιστεύαμε στην τόση ομορφιά που αντίκριζαν τα μάτια μας από τις μεγάλες βεραντες και τις τζαμαρίες του σπιτιού. Η τεράστια αυτή βεράντα, λόγω του σωστού προσανατολισμου της, σου προσφέρει σκίαση από πολύ νωρίς, ώστε να μπορείς να φας εξω ακόμα και στις 2 το μεσημέρι.. ενώ δε λείπουν, ταυτόχρονα, και τα σημεία της στα οποία μπορείς να κάνεις ηλιοθεραπεία απολαμβάνοντας το εξωτερικό τζακούζι.
Οι εσωτερικοί του χώροι είναι τόσο καλά διαρυθμισμενοι που εξασφαλίζουν μοναδική άνεση και απρόσμενη ιδιωτικότητα, παράλληλα.
Ενα πεντακάθαρο, λειτουργικό, άνετο, φωτεινό, ονειρεμένο "πλωτό" σπίτι...που πραγματικά δεν θέλεις να φύγεις λεπτό από εκεί, ούτε καν για να κάνεις μια βόλτα στο νησί.
Και η θάλασσα απέχει μόλις 2 λεπτά (με τα πόδια) από την πόρτα σου!
Οι φωτογραφίες, αν και απόλυτα ακριβείς, ίσως και να το αδικούν γιατί δεν μπορούν να αποδώσουν την αίσθηση που έχεις όταν βρίσκεσαι σε αυτόν τον ονειρεμένο χώρο...
Η περιοχή που βρίσκεται το σπίτι είναι μια γραφική και ολοκαθαρή παραλία (η πιο κοντινή στην Ερμούπολη) που απέχει λιγότερο από δέκα λεπτά από την Ερμούπολη και την Άνω Σύρο.
Άριστη και συχνή συγκοινωνία, οικονομικά ταξί, μαγαζάκια για είδη πρώτης ανάγκης, ταβερνάκια, καφέ, μπαράκια, χώρος οργανωμένης αλλά και μή, παραλίας..στην όμορφη Αζολιμνο που βρίσκεται το σπίτι, σου δίνουν την αίσθηση ότι βρίσκεσαι στο κέντρο της Σύρου, ενώ ταυτόχρονα είσαι σε μια ήρεμη και πριβέ γωνιά της.
Όμως το συγκλονιστικότερο από ολα ήταν η Άννα και ο Γιώργος, που είναι σπουδαίοι ιδιοκτήτες. Η φιλοξενία τους μας άφησε άναυδους. Μας υποδέχθηκαν στο νησί σαν να επρόκειτο για αγαπημένους φίλους τους ή στενούς συγγενείς τους, ενώ στην πραγματικότητα γνωριζόμασταν πρώτη φορά.
Η εξυπηρετική, ευέλικτη, φιλόξενη και πάντα γλυκιά Άννα, ήταν πρόθυμη να μας παραλάβει και να μας επιστρέψει κατά την αναχώρηση στο λιμάνι, να μας ενοικιάσει αυτοκίνητο αν το επιθυμούσαμε, να μας δείξει περιοχές του νησιού, να απαντήσει σε οποιαδήποτε απορία μας καθ'ολο το 24ωρο και να δώσει άμεση λύση σε οτιδήποτε κι αν χρειαστήκαμε οποιαδήποτε στιγμή, αγόγγυστα, με χαμόγελο, γλυκύτητα και αγάπη.
Το σπίτι τους το νιώσαμε, κυριολεκτικά από την πρώτη στιγμή, σαν σπίτι μας... και εκείνους σαν δύο, πραγματικά, καλούς φίλους που θα αποτελούν για πάντα, ίσως, τον σημαντικότερο λόγο για να επιστρέφουμε στην πανέμορφη Σύρο!!!
Άννα και Γιώργο...
Σας ευχαριστούμε για όλα!
Είστε υπέροχοι. Τόσο υπέροχοι όσο και το σπίτι σας!
Ανυπομονούμε να έρθουμε ξανά!!!